Cuneiform Tablet Kt 94/k 871b (AKT 6c 630)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-tur₄-DINGIR qí-bi₄-ma um-ma en-na-sú-in-ma áš-pu-ra-kum um-ma a-na-ku-ma ṭup-pu-a a-šar a-lá-ḫi-im DUMU šál-ma-a-šur i-ba-ší-ú ṭup-pu-a le-qé-ma a-šar ku-wa-tí li-ib-ší-ú šu-ma ṭup-pu-a a-šar ku-wa-tí i-ba-ší-ú ṭup-pu-a ku-nu-ki-a pè-té-ma 6 GÍN a-mu-tum ku-nu-ku ša DUMU PUZUR₄-sú-in i-na qé-ra-áb ṭup-pè-a na-ad-a-at a-bi₄ a-ta be-li a-ta DUMU um-me-a-ni-im ke-ni-im a-gu₅-ur-ma a-mu-tám a-ṣé-ri-a lu-ub-lu-nim ù i-na ri-iš a-mu-tim ší-be šu-ku-un ki-ma a-šu-mì DUMU PUZUR₄-sú-in a-mu-tám GÁN-lam₅ e-tí-qú a-na-kam um-me-a-nu-um ke-nu-um lá ša ša-ḫa-tim i-na KÙ.BABBAR-pì-a e-pu-lá-ni a-bi₄ a-ta be-li a-ta a-dí en-um-a-šur úz-ni pè-té